text: আবেদনময়ী রূপে দেখা দিল অপু! | বিনোদন | Shomoy News | Popular Online News Paper in Bangladesh
  ১১ অক্টোবর ২০২১ ১৩:০৫
  ১৪ অক্টোবর ২০২১ ২৩:১২
  অন্তর্জালে ভেসে বেড়াচ্ছে 'ঢালিউড কুইন' খ্যাত অভিনেত্রী অপু বিশ্বাসের আবেদনময়ী বেশকিছু ছবি। এমন রুপে আগে কখনো দেখা যায়নি তাকে। নেটিজেনরা বিশ্বাসই করতে পারছেন না, এটি তাদের সেই অপু বিশ্বাস! অনেকেই খুঁজছেন তার রূপের রহস্য।
  নিজের ভেরিফায়েড ফেসবুক পেজে তিনটি ছবি আপলোড করেন অপু বিশ্বাস। খোলা পিঠে নিজেকে উপস্থাপন করেছেন তিনি। খোপা করা চুল, মসৃণ সাজ, উন্মুক্ত পিঠ ও কাঁধ, সেই সঙ্গে মিষ্টি হাসি; একেবারে ভিন্ন অবতারে দেখা দিয়েছেন নায়িকা।
  ছবিগুলো পোস্ট করার পরপরই সেসব ছবি নিয়ে মেতেছেন নেটিজেনরা। মন্তব্য বক্সে নিজেদের মনের কথা তুলে ধরেছেন তারা। কেউ তার সৌন্দর্যের প্রশংসা করেছেন, কেউ রূপের রহস্য জানতে চেয়েছেন আবার কেউবা তার এমন রূপ দেখে বিশ্বাসই করতে পারছে না।